cyanic-selkie/wikianc huggingface dataset:
ה. גאי האנט
קריירה פוליטית
ב-1964 נבחר האנט כשופט שלום במחוז קולמן. חתימתו של הנשיא לינדון ג'ונסון על חוק זכויות האזרח, גרמה לדמוקרטים רבים להצביע עבור המועמד הרפובליקני בארי גולדווטר בבחירות לנשיאות שנערכו באותה שנה, והאנט נמנה עם הרפובליקנים שנבחרו למשרתם על רקע התמיכה בגולדווטר, ובכך הוא היה לשופט השלום הצעיר ביותר באלבמה. ב-1970 הוא נבחר לתקופת כהונה שנייה וכיהן עד 1976 מתוך רצון לכבד את הבטחתו לכהן שתי תקופות כהונה לבד.
ב-1976 וב-1980 היה האנט יושב ראש מערכת הבחירות הבחירות של רונלד רייגן לנשיאות באלבמה, והנהיג את משלחת המדינה לוועידות הארציות של הרפובליקנים בשתי מערכות בחירות אלו.
בחירתו
לאחר שרייגן נבחר לנשיאות ב-1980, הוא מינה את האנט כמנהל הוועדה ליציבות חקלאית ולשימור של אלבמה. הוא התפטר מהתפקיד ב-1985 כדי להתכונן להתמודדותו בבחירות למשרת המושל. מסע הבחירות שלו לא נלקח בתחילה ברצינות, אפילו על ידי הרפובליקנים, שיותר היה חשוב להם לסייע לסנאטור ג'רמיה דנטון להיבחר לכהונה שנייה. העיתונות הקדישה תשומת לב מועטה לבחירות המקדימות של הרפובליקנים, מתוך ציפייה שהמנצח בבחירות המקדימות של הדמוקרטים יהיה המושל הבא.
במקביל, לסיבוב השני של הבחירות המקדימות של הדמוקרטים הגיעו התובע הכללי של אלבמה, צ'ארלס גרדיק, וסגן המושל ביל בקסלי. קרדיק, המועמד השמרן יותר, ניצח בהפרש של כמה אלפי קולות. מנגד, בקסלי הגיש ערעור בטענה שגרדיק הפר את תקנות הבחירות כאשר עודד רפובליקנים לחצות את הקווים ולהצביע כדמוקרטים. גרדיק מצידו, טען שצעד זה היה חוקי בשל העובדה שאלבמה הייתה מדינה של בחירות מקדימות פתוחות. בית המשפט העליון של אלבמה הודיע לדמוקרטים שעליהם להכריז על בקסלי כמנצח כברירת מחדל, או לערוך בחירות חוזרות. המפלגה בחרה בבקסלי.
תושבי אלבמה, שהיו מורגלים למערכת שבה אף אחד וכל אחד יכלו להצביע בבחירות המקדימות, זעמו והוציאו את תסכולם על ידי הצבעה להאנט. בנובמבר, ניצח האנט כאשר זכה ב-56 אחוזים מקולות הבוחרים, וכך קיבל את מספר הקולות הרבים ביותר למועמד בבחירות למשרת המושל עד אז. בחירתו של האנט הפתיעה רבים באלבמה, שכן המושל הרפובליקני האחרון במדינה סיים את כהונתו 113 שנים קודם לכן, בתום תקופת השיקום.
כהונתו
ב-1990 ניצח האנט בקושי לאחר שפיגר בסקרים במשך רוב מערכת הבחירות. בחירתו נזקפה בעיקר לתחילת עלייתה של המפלגה הרפובליקנית באלבמה. רק שני דמוקרטים כיהנו אחריו כמושלים, ורק אחד מהם לאחר שנבחר בבחירות.
האנט דחף לקידומה של רפורמה משפטית וניסה להכניס עוד תעשיות ומיזמי תיירות לאלבמה, אך היה עליו להתנצח עם אופוזיציה חזקה בבית המחוקקים של המדינה.
כמושל, אישר האנט יותר משמונה הוצאות להורג.
ב-1992 פסק בית המשפט העליון של אלבמה שמשלמי המיסים יכולים לתבוע אותו על שימוש במטוס בבעלות המדינה כדי להגיע לאירועי הטפה דתיים, שם הוא קיבל "מתנות כספיות". ההאשמות בוטלו בסופו של דבר.
האשמות פליליות, הרשעה והתפטרות
ב-1992 מצא חבר מושבעים גדול את האנט אשם בגנבה, קשירת קשר והפרה של כללי האתיקה. התובעים טענו שהוא לקח לכיסו יותר מ-200,000 דולר מחשבון של מערכת הבחירות ב-1987 ועשה בהם שימוש אישי כמו בניית מקלחות משיש ורכישת מכסחת דשא. האנט נמצא אשם, ובשל העובדה שחוקת אלבמה אוסרת על מורשעים בעבירות מלכהן במשרה ציבורית, הוא נאלץ להתפטר ב-22 באפריל 1993.
בנוסף, נגזרו על האנט תשלום קנס של 212,000 דולר, חמש שנות מאסר על-תנאי, ו-1,000 שעות עבודות שירות. בפברואר 1998 הוא עתר לוועדת השיחרורים של המדינה להפחית את תקופת התנאי שלו בארבעה חודשים, ותחת זאת השופט הגדיל אותם בחמש שנים, זאת בשל העובדה שהוא שילם רק 4,000 דולר מתוך הקנס שנגזר עליו. באפריל 1998, לאחר שריצה את כל עונשו, ושילם את כל הקנס, העניקה ועדת השיחרורים להאנט חנינה.
ה. גאי האנט נפטר בברמינגהאם ב-30 בינואר 2009, בגיל 75, לאחר מאבק ארוך בסרטן הריאה. הוא נטמן בכנסיית מאונט ורנון שבקולמן.
יציבות במובן ליאפונוב
יציבות במובן ליאפונוב מתייחסת ליציבות של משוואות דיפרנציאליות עבור מערכת דינמיות. התאוריה הבסיסית מתייחסת ליציבות של נקודת שיווי משקל (נש"מ) של המערכת, כלומר מערכת ללא כניסה חיצונית. ניתוח היציבות מבוסס על "פונקציית אנרגיה" חיובית של המערכת V(x), אשר ערכה יורד עם הזמן לאורך מסלולי המערכת. פונקציה כזאת תקרא "פונקציית ליאפונוב".
היסטוריה
המונח יציבות במובן ליאפונוב נקראת על שמו של המתמטיקאי הרוסי אלכסנדר ליאפונוב אשר פרסם את ספרו הבעיה הכללית של יציבות בתנועה בשנת 1892. ליאפונוב היה הראשון שלקח בחשבון את כך שדרושה התאמה מסוימת עבור מערכת לא ליניארית על מנת שיהיה ניתן להשתמש בתאורית היציבות של מערכות ליניאריות עבורה. דבר זה נעשה על ידי ליניאריזציה של המערכת בסביבת הנש"מ. עבודתו שתחילה פורסמה ברוסית ולאחר מכן תורגמה לצרפתית זכתה למעט תשומת לב לאורך שנים רבות. השינוי החל בתקופת המלחמה הקרה כאשר השיטה המכונה "השיטה העקיפה של ליאפונוב" נמצאה בעלת ערך רב עבור יציבות של מערכות ניווט אוויריות אשר בדרך כלל אינן ליניאריות בצורה חזקה ולא ניתנות לפתרון באמצעות שיטות אחרות.
יציבות מקומית של נקודת שיווי משקל
נניח שהמערכת היא n ממדית וללא כניסה חיצונית.
נש"מ-נקודת שיווי משקל (equilibrium point): הנש"מ של המערכת מוגדרת כנקודה הנמצאת במישור המצב  ומקיימת את האילוץ f(x_e)=0. עבור מערכת לא ליניארית יכול להיות מספר כלשהו (כולל 0) של נש"מ.
יציבות במובן ליאפונוב: הנש"מ x_e תקרא יציבה במובן ליאפונוב אם:
משמעות הביטוי המתמטי במילים פשוטות הוא שעל מסלול המערכת x(t) להישאר "בקרבת הנש"מ" אך לא בהכרח להתכנס אליה. יש לציין שהגדרה זו היא הגדרת היציבות החלשה ביותר. נש"מ שאיננה יציבה על פי הגדרה זו תקרא בלתי יציבה (Unstable).
יציבות אסימפטוטית: הנש"מ x_e תוגדר כיציבה אסימפטוטית אם: במילים פשוטות המערכת יציבה אסימפטוטית עם מסלול המערכת יציב במובן ליאפונוב ובנוסף לכך המסלול מתכנס בסוף התהליך לנש"מ.
השיטה הישירה של ליאפונוב
נניח כמקודם שהמערכת היא n ממדית וללא כניסה חיצונית ובעלת הנש"מ x_e.
לשם הפשטות נניח כי x_e=0, ניתן להראות שההכללה לנש"מ  x_e נעשית בפשטות יחסית על ידי הזזת קואורדינטות, דוגמה לכך ניתן למצוא בספר Nonlinear system. נניח המערכת f(x) רציפה
נניח פונקציה V(x) (תסומן כפונקציית ליאפונוב) אשר גזירה ברציפות בכל התחום הדרוש.
הגדרת נגזרת לאורך מסלול המערכת:
נגדיר:, כאשר x(t) מסלול כלשהו של המערכת.
זוהי הנגזרת של הפונקציה V(x(t)) אשר מחושבת בנקודה x(t)=x.
על ידי השימוש בנוסחת הגזירה עבור הרכב פונקציות נקבל לבסוף את הביטוי הבא:
\dot V(x) היא פונקציה של המצב x ולא של הזמן t. פונקציה זו מוגדרת כ: הנגזרת של V לאורך מסלולי המערכת השונים.
משפט - יציבות מקומית
תהי x_e=0 הנש"מ של המערכת \dot x=f(x).
תהי C סביבה פתוחה כלשהי של הראשית אזי x_e הנה נש"מ יציבה (במובן ליאפונוב). אזי x_e הנה נש"מ יציבה אסימפטוטית.
את ההוכחה המלאה למשפט ניתן למצוא בספר Nonlinear system
ניתן לראות בפונקציית ליאפונוב מעין "פונקציית אנרגיה" של המערכת, אם כי אין בהכרח קשר לאנרגיה הפיזיקלית.
יש לציין שהקושי העיקרי בשיטת ליאפונוב הוא במציאת פונקציית ליאפונוב מתאימה.
דוגמה:
נבחר את פונקציית ליאפונוב
ניתן לראות כי V(0)=0 וכי V(x)>0 עבור כל x \ne 0
לכן \dot V(x)<0 עבור כל ערך הנמצא התחום ומכאן כי הנש"מ של המערכת x_e=0 יציבה אסימפטוטית.
קיום פונקציית ליאפונוב
אחת מן השאלות העולות האם עבור כל נש"מ יציבה (אסימפטוטית) ניתן למצוא פונקציית ליאפונוב?
ליניאריזציה מקומית (השיטה העקיפה של ליאפונוב)
ניתן לקבוע יציבות מקומית של נש"מ המערכת באמצעות ליניאריזציה של המערכת סביב לנש"מ. שיטה זו ידועה גם בשם "השיטה העקיפה של ליאפונוב"
נתבונן במערכת הליניארית \dot x=Ax בעלת הנש"מ x_e=0. עבור המערכת מתקיים המשפט הבא: הערה: את ההוכחה עצמה ניתן למצוא בספרות
הסבר: ניקח את המערכת \dot x=f(x), בעלת הנש"מ x_e כלומר f(x_e)=0. כמו כן נניח שהמערכת f(x) היא בעלת נגזרות רציפות בסביבת הנש"מ.
מכיוון ש f(x_e)=0, אזי פיתוח טור טיילור מסדר ראשון של המערכת מסביב לנש"מ נותן:
כאשר
כלומר שA היא מטריצת היעקוביאן של המערכת בנש"מ x_e.
משפט: הם הערכים העצמים של מטריצה A
יציבות גלובאלית
בחלקים הקודמים הגדרות היציבות היו בעלות אופי מקומי, כלומר אפיינו את התנהגות המערכת בסביבת הנש"מ.
בחלק זה תוגדר יציבות המערכת המתקיימות עבור כל תנאי ההתחלה.
הנש"מ x_e תוגדר כיציבה אסימפטוטית גלובאלית אם ההתכנסות מובטחת עבור כל תנאי ההתחלה בתחום.
משפט יציבות גלובאלית
נניח כי V(x) מוגדרת על ובעלת נגזרות רציפות בכל התחום ומקיימת: אזי הנש"מ x_e יציבה אסימפטוטית גלובאלית.
הערות: דוגמה:
נבדוק את פונקציית ליאפונוב הבאה:
ניתן לראות שמתקיימים תנאי המשפט והנש"מ x_e=0 יציבה אסימפטוטית גלובאלית.
אגן משיכה
גם במקרה בו הנש"מ של המערכת אינה יציבה באופן גלובאלי ישנה חשיבות להערכת "אגן המשיכה" שלה. כלומר מהן אוסף הנקודות במרחב מהן קיימת התכנסות לנש"מ זו.
הגדרה: תהי x_e נש"מ. אגן המשיכה של x_e היא הקבוצה המקסימלית \Omega כך ש:
גוררת כל תת-קבוצה של \Omega תקרא אגן משיכה של x_e.
משפט: אגן משיכה של נש"מ יציבה
נניח כי בסביבה כלשהי של הראשית (C) מתקיימים תנאי משפט ליאפונוב ליציבות אסימפטוטית (מקומית).
יהי a>0 (רצוי גדול ככל האפשר) כך שמתקיים:
אזי \Omega_a היא אגן המשיכה של הנש"מ x_e.
דוגמה:
ניקח את הדוגמה שהוצגה קודם:
פונקציית ליאפונוב היא כאשר הנגזרת היא.
תנאי המשפט מתקיימים עבור ולכן זהו תחום המשיכה של הנש"מ x_e=0.
יציבות אקספוננציאלית
ההגדרות עבור יציבות המערכת עד כה הוצגו ללא כל דרישה לגבי קצב התכנסות המערכת לנש"מ. בפרק זה יוגדר קצב התכנסות אקספוננציאלי.
הגדרה: הנש"מ x_e היא יציבה אקספוננציאלית אם קיימים מספרים A_0, \lambda>0 כך שעבור r>0 כלשהו ועבור x(0) המקיים נקבל:
הנש"מ x_e היא יציבה אקספוננציאלית גלובלית אם החסם האקספוננציאלי על x(t) מתקיים לכל
דוגמה:
\dot x=-x
ניתן לראות שההתכנסות לנש"מ המערכת יציבה אקספוננציאלית.
הערה: ניתן להראות כי במערכת ליניארית, יציבות אסימפטוטית גוררת יציבות אקספוננציאלית.
משפט: יציבות אקספוננציאלית
פונקציית ליאפונוב למערכות ליניאריות
ניקח את המערכת הליניארית \dot x=Ax. נניח שהמערכת בראשית יציבה אסימפטוטית, כלומר.
עבור המערכת הנ"ל קיימות מספר שיטות למציאת פונקציית ליאפונוב.
תבניות ריבועיות ומטריצות חיוביות
תהי P מטריצה סימטרית בגודל n \times n
המטריצה P מגדירה תבנית ריבועית בוקטור המשתנים - x, כלומר. כל תבנית ריבועית ניתן להגדיר באמצעות מטריצה סימטרית P=P^T.
עבור התנאי השני נחשב את \dot V.
נסמן A^TP+PA=-Q אזי ועל מנת לקיים את התנאי  נדרוש Q>0. ניתן לראות שהמטרה היא מציאת P>0 שיבטיח Q>0.
משוואות ליאפונוב
נניח שהמערכת A  יציבה כלומר  עבור כל i.
תהיי Q>0 כלשהי, נתבונן במשוואה:
אזי: המשוואה (*) נקראת משוואת ליאפונוב. ניתן לראות כי זוהי משוואה ליניארית באיברי המטריצה P.
סיכום:
על מנת למצוא פונקציית ליאפונוב עבור מערכת הליניארית \dot x=Ax נעשה את השלבים הבאים: דוגמה:
נתונה המערכת הבאה
נבחר Q=I ונקבל את פונקציית ליאפונוב הבאה A^TP+PA=-I
מציאת פונקציית ליאפונוב עבור מערכות לא-ליניאריות
כנכתב מקודם הקושי העיקרי הוא מציאת פונקציית ליאפונוב עבור המערכת הלא ליניארית \dot x=f(x). יש לציין שלא קיימת שיטה כללית שהצלחתה מובטחת. בפרק זה יתוארו מספר שיטות אפשריות.
פונקציות ריבועיות - quadratic Lyapunov function
נקודת התחלה אפשרית היא התבנית הריבועית V(x)=x^TPx כאשר P>0 (מוגדרת כמטריצה חיובית). בפרט ניתן להתחיל מהמקרה האלכסוני:. דרוש לבדוק האם P מקיימת את האילוץ הבא. דרך אחת למציאת P מתאימה היא באמצעות לינארזיציה. עבור
נגדיר Q>0 ונבחר P כך ש A^TP+PA=-Q.
גישה זו תצליח תמיד כאשר Aיציבה (כלומר שהמערכת יציבה אסימפטוטית בסביבת הנש"מ) אולם היא אינה בהכרח מביאה לאגן משיכה מיטבי.
שיטת קרקובסקי - Krasovskii method
בגרסה הבסיסית הפונקציה המוצעת היא t. נגדיר
הטענה הבסיסית היא כי אם F(0)<0 בסביבת הראשית, אזי V(x) היא פונקציית ליאפונוב וx_e היא יציבה אסימפטוטית.
יתרה מזאת, אם F(x)<0 ב"כדור" המקיף את הראשית, אזי כדור זה הוא אגן המשיכה של הראשית.
בכלליות יותר ניתן להשתמש גם במטריצה P>0 כך ש בסביבת הראשית.
הסתמכות על שיקולים פיסקאליים
לעיתים ניתן לגזור פונקציית ליאפונוב מתוך "הבנה פיזיקלית" של הבעיה, דוגמה בולטת היא פונקציית אנרגיה במערכות מכניות.
דוגמה: מערכת מטוטלת
ניקח בתור דוגמה מטוטלת בעלת חיכוך ויסקוזי B>0. הפרמטרים m,l מתארים את אורך הזרוע והמסה בהתאמה והפרמטר g מתאר את כוח המשיכה.
משוואות התנועה של המערכת הן:
את פונקציית ליאפונוב נבחר משיקולים פיזיקליים כפונקציית האנרגיה (המנורמלת):
מכאן נקבל ש:
ניתן לראות שהמערכת יציבה במובן ליאפונוב.
יציבות זמן בדיד
עד חלק זה הוצגה התאוריה עבור מערכות רציפות בזמן. ניתן לפתח תוצאות דומות גם
נתבונן במערכת מצב בזמן בדיד:
הדרישה הראשונה זהה לזמן רציף לעומת זאת הדרישה השנייה משתנה ל: במילים אחרות החלפנו את הדרישה בדרישה
יש לציין כי משוואות ליאפונוב למערכות ליניאריות בזמן רציף  A^TP+PA=-Q מוחלפת בזמן בדיד עם המשוואה הבאה   A^TPA-P=-Q.
אילן (פירושונים)
{{פירושונים|
אישים:
ראו גם
}}
יחסי ארצות הברית–ברית המועצות
יחסי ארצות הברית–ברית המועצות היו היחסים הדיפלומטיים שבין ארצות הברית לברית המועצות בשנות קיומה של ברית המועצות (1922-1991). המאפיין המרכזי של היחסים היה מתיחות רבה בין המדינות, שבא לידי ביטוי במלחמה הקרה שהתרחשה בשנים 1945–1991.
עד 1945
עם פרוץ מהפכת פברואר ברוסיה בשנת 1917, ארצות הברית התנגדה לאידאולוגיה שהובילה את המהפכה ותמכה במלוכנים. עד 1933 האמריקאים לא הכירו בברית המועצות, אך במהלך מלחמת העולם השנייה שתי המדינות היו לבעלות ברית במלחמה נגד גרמניה הנאצית. עם סיום המלחמה התגלע סכסוך בין המעצמות, סכסוך שמעולם לא גלש לעימות חזיתי ולכן כונה המלחמה הקרה. הסכסוך השפיע על הפוליטיקה העולמית עד סוף המאה ה-20.
האיבה בין ארצות הברית לברית המועצות התמתנה בשנות השלושים. ב-1932 נכנסה ברית המועצות לחבר הלאומים ובשנת 1934 ארצות הברית הכירה בה. מדיניות הפיוס שנקטו מדינות המערב כלפי היטלר אשר הגיעה לשיא עם הסכם מינכן, הדאיגה את סטלין. ארצות הברית, אשר הייתה שקועה בשפל הגדול ובאותו זמן נקטה במדיניות של התבדלות, לא התערבה. סטלין נדחף בהדרגה לעבר גרמניה ובאוגוסט 1939, שבוע לפני פרוץ מלחמת העולם השנייה, נחתם הסכם ריבנטרופ–מולוטוב שמחלק את פולין ונותן גושפנקה למתקפה גרמנית עליה. בכך היחסים בין המערב לברית המועצות הגיעו לשפל המדרגה.
למרות השאיפה להישאר בעמדה נייטרלית, הפלישה היפנית למנצ'וריה הובילה את ארצות הברית הטילה אמברגו על יפן והחלה להעביר תמיכה לקוומינטנג בהנהגת צ'יאנג קאי שק. בעקבות כיבושי מדינות הציר באירופה, ארצות הברית החלה במדיניות השאל-החכר לתמיכה במדינות שונות ובפרט לבריטניה (וחתמה על האמנה האטלנטית שלמעשה הייתה התחייבות לחדול מהתבדלות). במהלך מבצע ברברוסה ובגלל החשש להתמוטטות ברית המועצות, ארצות הברית שינתה את עמדתה כלפי ברית המועצות והחלה במתן תמיכה כלכלית והעברת סחורות וציוד צבאי לברית המועצות. משלוח ראשון של ציוד הועבר באמצעות שיירה ארקטית באוגוסט 1941.
בדצמבר 1941, לאחר המתקפה על פרל הארבור, ארצות הברית הצטרפה למלחמה נגד יפן וגרמניה. המאמץ העיקרי של ארצות הברית בשלב זה היה בלימת היפנים בחזית האוקיינוס השקט ועם זאת הנהגת ארצות הברית הכירה בזירה האירופית כחשובה יותר (תוקף רשמי ניתן לכך בוועידת קזבלנקה). ניצחון האמריקאים בקרב מידוויי ביוני 1942 היטה את הכף לטובת ארצות הברית ואפשר להם להתפנות לזירה האירופית.
בנובמבר 1942 נפתח מבצע לפיד שפתח את המערכה בצפון אפריקה וכצפוי אילץ את הגרמנים להסיט כוחות. בחזית המזרחית הסובייטים הביאו למפנה בקרב סטלינגרד בחורף 1942/1943 ובקרב קורסק בקיץ 1943. בוועידת טהראן בחורף 1943 סיכמו בעלות הברית על הפלישה לנורמנדי ובמקביל סטלין הבטיח לפלוש במקביל לביילורוס. בשלב זה של המלחמה החל סטלין לחשוב קדימה על עיצוב מחדש של מפת אירופה שלאחר המלחמה. מטרתו הייתה לא רק לשחרר את שטחי ברית המועצות מידי הנאצים, אלא גם להשתלט על חלק גדול ככל האפשר מאירופה, כדי להפוך את ברית המועצות לכוח הדומיננטי ביבשת, ולמעצמה עולמית מובילה.
עם פתיחת החזית במערב אירופה, יצאה לפועל גם הפלישה בחזית המזרחית-הצבא הסובייטי נחל הצלחה רבה שהפתיעה את הגרמנים ואילצה אותם להסיט כוחות רבים עד שלבסוף הצליחו לבלום את הצבא הסובייטי בסמוך לוורשה. בנקודה זו, פלש הצבא הסובייטי למדינות הבלקן והשתלט עליהן בזו אחר זו לאחר קרבות קשים כנגד צבאות מדינות הציר.
1945 והלאה
לוועידת יאלטה שנערכה בראשית 1945, שנועדה לדון בסדר העולמי החדש לאחר תום המלחמה, ובחלוקת אירופה וגרמניה בין מעצמות המערב וברית המועצות, הגיע סטלין בעמדת כוח. הצבא הסובייטי השתלט על רוב שטח פולין ומדינות הבלקן, והגיע למרחק קצר מבירת גרמניה, ברלין. בנוסף לכך, הממשל האמריקני היה מעוניין מאוד להשיג את הסכמת סטלין לכניסת ברית המועצות למלחמה כנגד יפן, במטרה להקל על הכנעת יפן, להביא לסיום המלחמה בזירה הפסיפית ולחסוך בנפגעים אמריקניים (ואכן, ברית המועצות תקפה את יפן).
למעצמות המערב לא הייתה ברירה מעשית, אלא להכיר במציאות שנוצרה בשטחים שנכבשו על ידי הצבא האדום. סטלין אמנם התחייב במהלך ועידת יאלטה לערוך בחירות דמוקרטיות בכל המדינות, שנכבשו על ידי צבאו במזרח אירופה, אך לא הייתה לו כל כוונה לקיים את הבטחתו. עם סיום המלחמה שלטה ברית המועצות למעשה על כל מדינות אירופה המזרחית, הקימה משטרי בובות קומוניסטיים במזרח גרמניה, פולין, רומניה, הונגריה, צ'כוסלובקיה, ובולגריה, וסיפחה אותן למה שנודע אחר כך בשם "הגוש הסובייטי". צ'רצ'יל תיאר את המצב שנוצר באירופה לאחר תום מלחמת העולם השנייה, באומרו כי מסך ברזל ירד על אירופה. בנקודה זו צ'רצ'יל היה המתנגד התקיף היותר כנגד המדיניות הסובייטית בעוד האמריקאים דגלו במדיניות "השכן הטוב". סטלין מצידו, זעם על נוכחות כוחות בעלות הברית במערב ברלין ועל הפסקת הסיוע.
לאחר כיבוש גרמניה, היא חולקה לארבעה אזורי השפעה בין המעצמות. מחד, היה רצון להעניש את גרמניה ולמנוע את בנייתה כמעצמה צבאית ומאידך, כלקח מהסכם ורסאי, היה רצון לשקם את גרמניה, בעיקר מצד המערב. בעניין גרמניה, לסובייטים ולמערב היו אינטרסים סותרים:בטווח הקצר, הרוסים שאפו להוציא את האמריקנים מברלין ובטווח הארוך לערער את השליטה האמריקנית בחלק המערבי של גרמניה כולה, תוך מטרה לחדור לגרמניה כולה ואף לנצל את משאבי גרמניה. המערב, מנגד, שאף לבסס את הכוח האמריקני במערב ברלין ובשום אופן לא להיכנע ללחץ הסובייטי ואף לאחד בהדרגה את אזור הכיבוש בחלק המערבי ליחידה כלכלית שלמה, אשר בבוא הזמן תתפתח ליחידה פוליטית. תוך זמן קצר הפך חלקה המערבי של גרמניה ליחידה כלכלית משותפת, כאשר החלקים של בריטניה וארצות הברית התאחדו לכדי "ביזוניה", בחסות האמריקאים שאף החלק המערבי לעודד את התאוששות גרמניה, הן מבחינה כלכלית והן מבחינה פוליטית. שתי מגמות אלה פגעו קשות בברית המועצות.
בעוד שהמהלך הראשון, הכלכלי, יצר בברית המועצות אי נוחות בלבד, המהלך הפוליטי גרם בברית המועצות לחרדה אמיתית. ברית המועצות לא הייתה מוכנה בשום אופן לחזות שוב בקימתה של גרמניה חזקה ובעלת מודעות לאומית על גבולותיה. העימות התפתח להטלת הסגר על ברלין אך במאמץ עיקש של המערב שארגן רכבת אווירית והעביר אספקה לאורך מספר חודשים, סטלין החליט לוותר על הסגר.
התרחבות המלחמה הקרה וסיומה
בנקודה זו החל לצוף על פני השטח מאבק אידאולוגי ויוקרתי בין ארצות הברית וברית המועצות, שתי מעצמות העל שנותרו לאחר תום מלחמת העולם. הסובייטים שאפו להשליט את הקומוניזם בעולם וברית המועצות ניסתה להרחיב את המעורבות שלה במדינות כמו טורקיה, יוון ואיראן והשליטה את מרותה על מדינות אירופה שהיו תחת חסותה-בפרט על הונגריה וצ'כוסלובקיה.
מנגד, גם ארצות הברית חיזרה תחת מדינות שונות, עליהן חיפשה להשפיעה, אם כדי לבלום את התפשטות הקומוניזם, עידוד המשטרים החופשיים והקפיטליזם, עמדה שבאה לידי ביטוי בהכרזה על דוקטרינת טרומן. החרדה מפני התפשטות הקומוניזם התבטאה במקארתיזם ותאוריית הדומינו ולפיה התפשטות הקומוניזם למדינה אחת תביא להתפשטות הקומוניזם למדינות אחרות.
שני העימותים הסמויים הבולטים בין המדינות היו מלחמת קוריאה ומלחמת וייטנאם שבמסגרתן ארצות הברית נלחמה בכוחות פרו-סובייטים וקומוניסטיים באסיה.
בשנים 1969–1980 התרחשה כמעין דטאנט בין המדינות והמתיחות הורגעה במעט. תקופת ההרגעה חדלה לאחר פלישת ברית המועצות לאפגניסטן בשנת 1979 והחרם על אולימפיאדת מוסקבה.
בשנת 1981 הושבע לתפקידו נשיא ארצות הברית רונלד רייגן אשר קיים מדיניות ניצית ביותר כלפי ברית המועצות. בפברואר 1985 הכריז רייגן על דוקטרינת רייגן שמטרתה הייתה להפיל משטרים פרו-סובייטים ברבחבי העולם. במקביל, מנהיג ברית המועצות מיכאיל גורבצ'וב הנהיג רפורמות כלכליות ופוליטיות (פרסטרויקה וגלאסנוסט) שניסו להבריא את המצב בברית המועצות. בנוסף על כך, השלטון הסובייטי הכריז דוקטרינת סינטרה ונסיגה פוליטית מארצות מזרח אירופה. תהליכים אלו הובילו בסופו של דבר לקריסת הקומוניזם במזרח אירופה ואף להתפרקות ברית המועצות עצמה. ההסכם האחרון ששתי המדינות חתמו היה האמנה לצמצום הנשק האסטרטגי
מבחינה משפטית, את ברית המועצות ירשה רוסיה שניהלה גם היא יחסים דיפלומטיים מורכבים עם ארצות הברית.
הלדן קפלר הרטליין
הלדן קפלר הרטליין (באנגלית: Haldan Keffer Hartline; 22 בדצמבר 1903 – 17 במרץ 1983) היה מדען אמריקאי, זוכה פרס נובל לפיזיולוגיה או לרפואה לשנת 1967, יחד עם רגנר גרניט וג'ורג' וולד, "על תגליותיהם לגבי תהליכי הראייה הפיזיולוגיים והכימיים הראשוניים בעין".
ביוגרפיה
בשנת 1949 החל לעבוד כפרופסור באוניברסיטת ג'ונס הופקינס. בשנת 1953 הצטרף הרטליין לאוניברסיטת רוקפלר כפרופסור לנוירופיזיולוגיה.
הרטליין נפטר ב-17 במרץ 1983 במרילנד.
רובין ווקר
אדמירל משנה רובין מרגרט ווקר, AM (נולדה ב-1 ביולי 1959) היא רופאה אוסטרלית וקצינה בכירה בדימוס של הצי המלכותי האוסטרלי (RAN). ווקר הפכה לאדמירלית הראשונה ב-RAN כאשר מונתה למנתחת הכללית של כוחות ההגנה של אוסטרליה (ADF) ב-16 בדצמבר 2011.
כמנתחת כללית, ווקר פיקדה על פיקוד הבריאות המשותף (JHC) עד פרישתה בדצמבר 2015. מרשל אוויר משנה טרייסי סמארט מונתה כמחליפה שלה כמפקדת פיקוד הבריאות המשותף.
קרארה
קרארה (באיטלקית: Carrara) היא עיר בנפת מאסה-קרארה שבטוסקנה, איטליה. היא מפורסמת בזכות השיש האיכותי שבה שצבעו לבן-אפור-כחלחל.
היסטוריה
במקום ידועה התיישבות כבר במאה ה-9 לפנה"ס, אז ישבו במקום שבטי ה. במאה השנייה לפנה"ס כבשה רומא את המקום יחד עם כל ליגוריה והפעילה בו מחצבות שיש. בימי הביניים עברה העיר בין לומברדיה לאימפריה הביזנטית ולבישופות לוני. במסגרת מאבקי הכוח בין הגואלפים והגיבלינים נטתה העיר למפלגת הגיבלינים (תומכי הקיסרות הרומית הקדושה ומתנגדי מדינת האפיפיור). ב-1313 עברה העיר לשליטת הרפובליקה של פיזה, לוקה ופירנצה, מאוחר יותר היא עברה לשליטת משפחת ויסקונטי, דוכסי מילאנו שהחזיקו בה עד 1477. בין מחצית המאה ה-15 וראשית המאה ה-19 הייתה העיר מרכזה של דוכסות מאסה וקרארה, תחת שליטת משפחת סיבו-מלספינה (Cybo Malaspina; שצאצאה הנושע ביותר הוא האפיפיור אינוקנטיוס השמיני) ומ-1738 משפחת ד'אסטה (d'Este), כחלק מדוכסות מודנה ורג'ו, למעט פרק זמן קצר בו שלטה באזור אליזה בונפרטה, שארת בשרו של נפוליאון.
בעת איחוד איטליה הייתה העיר מרכז להתקוממות אותה הוביל ג'וזפה מציני.
קרארה נודעה כנושאת דגל האנרכיזם האיטלקי ובשנת 1968 נוסדה בה "פדרציית האנרכיסטים הבינלאומית".
שיש קרארה
שיש קרארה נודע כשיש משובח עוד מהעולם העתיק. הפנתאון ברומא ואף עמוד טראיאנוס עשויים שיש קרארה. פסלי הרנסאנס האיטלקי חזרו והעלו את השיש מקרארה למדרגה עליונה בשאיפתם לאיכות. פסל דוד של מיכלאנג'לו עשוי שיש קרארה באיכות ירודה, וכן חזית הדואומו של סיינה, הפרטים בקמפנילה די ג'וטו בפירנצה ועוד. התחייה הגותית של המאה ה-19 פנתה אף היא לקרארה. חזית ההדואומו של פירנצה, כנסיית סנטה קרוצ'ה בעיר ועוד נבנו משיש זה. גם המרבל ארץ' בלונדון נבנה בשיש קרארה.
הגאולוג פאולו סאבי חקר את שיש קרארה וגילה, במחצית המאה ה-19, שהוא סלע מותמר.
אליס סמעאן
אליס סמעאן (באנגלית: Alees Samaan; בערבית: أليس سمعان) היא פוליטיקאית בחריינית ממוצא סורי-נוצרי, האישה הראשונה שכיהנה כשגרירת בחריין לבריטניה.
ביוגרפיה
סמעאן היא בוגרת המכללה האנגלית להכשרת מורים בביירות, היא למדה הפקת רדיו מטעם ה-BBC וניהלה מספר תחנות רדיו פרטיות בלבנון.
לאחר שובה לבחריין למדה בבית הספר המקצועי-אמריקאי בבחריין, שם הוסמכה לתפקידי מינהל הרפואי. כשסיימה לימודיה החלה לעבוד כאחראית על תוכניות בריאות האם והילד בבחריין מטעם ארגון יוניס"ף של האו"ם, ולאחר מכן כיהנה באותו תפקיד בעומאן. כשסיימה את תפקידה בעומאן שבה סמעאן לבחריין וכהנה כראש מחלקת ההדרכה במשרד הבריאות בבחריין.
בספטמבר 2000 מונתה לחברת מועצת השורא באופן זמני וכהנה בתפקיד עד שנת 2002 אז התקיימו הבחירות הדמוקרטיות הראשונות בבחריין. סמעאן השתתפה בבחירות שנערכו לשני בתי הפרלמנט הבחרייני בשנת 2002 והייתה האישה הראשונה שנבחרה באופן דמוקרטי לכהן בתפקיד רשמי בפרלמנט. באותה שנה חזרה גם באופן רשמי לכהן כחברה במועצת השורא, בה כיהנה במגוון תפקידים עד שנת 2010. בשנת 2004 מונתה לכהן כשרת הבריאות של בחריין ובתקופת כהונתה חל שיפור ניכר בשירותי הבריאות בבחריין והיא הובילה רפורמות מהותיות במערכת הבריאות במדינה, פעולותיה במערכת הבריאות היו אחת הסיבות שבגינן הוענק לה פרס Grassroot Diplomat Award בשנת 2015.
בשנת 2005 נבחרה להיות האישה הראשונה שכיהנה בתפקיד יושבת ראש הבית העליון של הפרלמנט הבחרייני והייתה אחת מששת הנשים שישבו במועצה המייעצת לפרלמנט מאז היווסדה. סמעאן הייתה הפוליטיקאית הראשונה בעולם הערבי שכיהנה בתפקידים בכירים כל כך, בחירתה של סמעאן לתפקיד יושבת ראש הפרלמנט שיקפה מגמה הדרגתית לקראת מעבר לדמוקרטיה אותו עוברת בחריין.
בשנת 2010 החלה לכהן סמעאן כשגרירת בחריין בבריטניה וכהנה בתפקיד זה עד לשנת 2015 אשר בגינו קיבלה הערכה רבה ואף פרסים מהממשלה הבריטית.
בחודש מרץ 2015 הוענק לסמעאן פרס Grassroot Diplomat Award אשר מוענק על ידי ארגון Grassroot Diplomat הבריטי. הפרס מוענק לדיפלומטים ופוליטיקאים מצטיינים המייצגים את האינטרס של העם הבריטי ברמה הגבוהה ביותר, והוא מוענק על מדיניות, השפעה, תמיכה ציבורית במטרות חברתיות וסיוע עסקי ויצירת מקומות עבודה. פרס זה מוענק בכל שנה לשלושה פוליטיקאים ושלושה דיפלומטים. סמעאן זכתה בפרס על כהונתה כדיפלומטית, לאחר שהציבה כמטרה לשפר את איכות הבריאות של תושבי בחריין, על פועלה להכשרת אנשים לעסוק במקצועות הרפואה ועל פיתוח הקשרים הכלכליים של בחריין ובריטניה. כמו כן, באותה שנה קיבלה סמעאן ממלך שוודיה מינוי של קונסול כבוד של שוודיה בבריטניה.
האימפריה הפרסית (פירושונים)
אימפריות רבות יצאו משטח פרס, ונקראו על שמה.
{{פירושונים|* האימפריה הפרסית האחמנית
ראו גם
}}
קים איגלינסקי
קים איגלינסקי (נולדה ב-28 באוגוסט 1974) היא דוגמנית ישראלית.
ביוגרפיה
איגלינסקי נולדה בישראל וגדלה בקיבוץ נגבה לאם אנגלייה ואב ישראלי.
קריירת הדוגמנות שלה החלה כשהתגלתה על ידי צלם האופנה גבי בהרליה. בהמשך נבחרה לסגנית "הפנים של שנות ה-90".
היא דגמנה תקופה בפריז, והקריירה שלה החלה לשגשג כשעברה לניו יורק.
היא צולמה לגיליונות של ווג במדינות שונות ומארי קלייר. היא הופיעה בפרסומים של "גאפ" ו"ליווי'ס", וצעדה בתצוגות אופנה של פראדה וכריסטיאן דיור.
בשנת 2003 היא החלה להוביל את הקמפיין של רנואר.
באותה שנה פורסם כי איגלינסקי ניצבת בראש הדוגמניות הישראלית המרוויחות ובפער ניכר מהאחרות, וכי בשנת 2002 הייתה הכנסתה מעל כ-1.3 מיליון דולר, מחוזים עם חברות אופנה וקוסמטיקה מובילות כגון גאפ, לה פרלה, ליווייס, בלומינגדיילס ועוד.
בשנת 2011 היא החלה לשמש כדוגמנית הבית של המעצבת מאיה נגרי.
שרביט (פירושונים)
{{פירושונים|
אישים:
ראו גם
}}
Beautiful Life
Beautiful life הוא אלבום האולפן השני של הזמר שי נובלמן. האלבום הופק על ידי שי נובלמן ויצא בחברת פונוקול. מילות השירים באלבום הן באנגלית.
הפקה
האלבום זכה בצאתו להד תקשורתי. שלושה שירים מתוכו שובצו ברשימות השידור של תחנות הרדיו הארציות, השג נדיר בתקופה בה הרדיו הישראלי לא נהג לפרגן ליוצרים ישראלים שהקליטו בשפה זרה.
השירים Girlfriend ו- Baby in the rain, שיצאו כסינגלים והפכו ללהיטיו הראשונים של נובלמן בישראל, לוו בקליפים, כשהאחרון שבהם (שבויים על ידי הבמאי אורן שי), עלה לגמר תחרות הקליפים האמריקאית IMVF שנה אחר כך.
הסינגל הרביעי מהאלבום, Wonderful (דואט של נובלמן והגיטריסט גבע אלון), נבחר על ידי מאזיני תוכנית הקצה בגלגלץ כשיר הישראלי האהוב לשנה זאת.
השיר "The yellow sun" נכתב על קבוצתו האהודה של נובלמן, בית"ר ירושלים, ומתארח בו כוכב העבר של הקבוצה, דני נוימן.
באלבום ליוותה את נובלמן להקה שמנתה כמה מן הנגנים הבולטים של סצנת האינדי רוק הישראלית דאז: גבע אלון בגיטרה ושירה, יותם בן חורין בגיטרה בס ושירה ואיסר טננבאום מלהקת רוקפור בתופים.
שירי האלבום התאפיינו בהרמוניות קוליות של נובלמן וחבריו, ורובם גם בצליל רוקנרולי בסיסי ומחוספס יותר בהשוואה לאלבומו הקודם.
מכון מגיד
מכון מגיד ללימודי המשך, תעודה ופיתוח מקצועי הוא מרכז ללימודי חוץ רב תחומיים, מיסודה של האוניברסיטה העברית בירושלים. המכון הוא מוסד ללא כוונת רווח, שמשרדיו הראשיים בקמפוס הר הצופים של האוניברסיטה העברית והוא כולל גם קמפוס בתל אביב-יפו.
היסטוריה והקמה
בשנת 1972 הוקם על ידי האוניברסיטה העברית בירושלים "מרכז מרטין בובר לחינוך מבוגרים" במטרה לפתח חינוך למבוגרים, במסגרת לימודי החוץ של האוניברסיטה. בשנת 1988 הוקם "המרכז ללימודי חוץ ולימוד קיץ" שפעל כגוף עצמאי, ובשנת 1992 אוחדו שני המרכזים לגוף אחד שנקרא "מרכז מרטין בובר ללימודי חוץ ולחינוך מבוגרים". המרכז עסק בלימוד והקניית השכלה ומיומנויות מקצועיות למבוגרים ללא תואר אקדמי, וכמו כן בלימודי המשך ובפיתוח והכשרת מומחים בחינוך מבוגרים.
בשנת 1996 צורף למרכז מרטין בובר גוף חדש בשם "מכון מגיד ללימודי המשך" – מרכז שהוקם על ידי איזידור ואירה מגיד, זוג נדבנים מאוסטרליה שפעלו לקידום החינוך בחברה הישראלית, בין היתר על ידי פיתוח פרויקטים חינוכיים וכן תרומות לבניית מבנים חדשים באוניברסיטה העברית. עיקר עיסוקו של המרכז היה פיתוח תוכניות הוראה חדשניות למבוגרים, והיחידות החלו לפעול כיחידה אורגנית אחת בשם "מרכז מרטין בובר לחינוך מבוגרים ומכון מגיד ללימודי המשך".
בשנת 1998 הוסב שם היחידה ל"מכון מגיד ללימודי המשך".
פעילות המכון
מכון מגיד מהווה את המרכז ללימודי חוץ של האוניברסיטה העברית בירושלים ועוסק בפיתוח וניהול תוכניות לימודים וקורסים בתחומים מגוונים ברחבי הארץ, לקהלים שונים. במכון מוצעות תוכניות להכשרה מקצועית בתחומים שונים, לימודי שפות, השתלמויות והתמחויות ספציפיות לבעלי תארים אקדמיים, לימודי תעודה והמשך וכן תוכניות לימוד לפיתוח אישי ומקצועי.
עוד מציע המכון את תוכנית מעל"ה המאפשרת לאנשים מעל גיל 35 להשתלב בלימודים אקדמיים באוניברסיטה ללא צורך במבחן פסיכומטרי.
המרצים במכון נמנים עם סגל המרצים של האוניברסיטה העברית, נוסף על מומחים בעלי ידע בתחומם.
מכון מגיד פועל תחת דירקטוריון שחברים בו חברי סגל מהאוניברסיטה העברית ונציגי ציבור. נכון לשנת 2022 עומד בראש הדירקטוריון פרופ' יוסף זעירא.
מקלדת וירטואלית
מקלדת מחשב וירטואלית היא שרטוט של מקלדת מחשב שנמצא על מסך המחשב או על משטח אחר ומאפשר הקלדה על שרטוטי הקלידים שבו, בעזרת ממשק השליטה של הסמן. במשק השליטה של הסמן שולטים בעזרת אמצעי הצבעה, כגון עכבר המחשב, עט אלקטרוני, משטח נגיעה, headmouse ו-eyemouse או בעזרת או אצבעות המשתמש והחצים של המקלדת הפיזית.
מקלדת וירטואלית עשויה לשמש כהתקן טכנולוגיה מסייעת - דהינו היא יכולה לספק מנגנון קלט חלופי עבור משתמשים בעלי לקות שאינם יכולים להשתמש במקלדת פיזית. עוד שימוש הוא כמקלדת על המסך עבור משתמשים רב לשוניים, אשר ללא הרף צריכים לעבור בין ערכות תווים שונים בשפות שונות. שימוש שלישי למקלדת מסך וירטואלית הוא עבור מחשבים המוצבים במקום בו אין מספק שטח עבור מקלדת מחשב פיזית. מקלדת המסך הווירטואלית מספקת תחליף נוח בעת מעבר בין בתחנות שונות או על מחשבים ניידים, אשר רק לעיתים רחוקות מגיעים עם מקלדות רב לשוניות.
מרבית מערכות ההפעלה מאפשרות החלפה בין פריסות המקלדת הפיזית (בדרך כלל shift-alt), במקביל לשינוי פריסת מקלדת תוכנה. במכשירים בהם לא קיים מקלדת פיזית בשפה הרצויה (כגון וסייענים אישיים דיגיטליים או מסך מגע טלפונים סלולריים המצוידים), מקובל להזין טקסט על ידי הקשה על מקלדת וירטואלית המובנית במערכת ההפעלה של המכשיר.
מקלדות וירטואליות ניתן לסווג לפי ההיבטים הבאים:
מקלדת וירטואלית אופטית הומצאה על ידי מהנדסי IBM בשנת 2008. התקן זה מזהה ומנתח את תנועות היד או האצבע האנושית ומפרש אותן, זה מאפשר לחקות התקני קלט המופעל ידנית כמו עכבר או מקלדת. כל יחידות קלט מכני יכול להיות מוחלף על ידי התקנים וירטואליים כאלה.
קיימים באינטרנט אתרים שונים המאפשרים למשתמשים להקליד בשפתם על מקלדות זרות, בעיקר בבתי 'אינטרנט קפה' על ידי הצגה של מקלדות וירטואליות בשפות שונות.
כמו כן, קיימת מקלדת וירטואלית במערכות ההפעלה השונות שהוכנס על מנת לאפשר נגישות לבעלי מוגבלויות כך שיוכלו לבצע את כל הפעולות במחשב ביד אחת. למשל בחלונות החל מחלונות XP קיימת מקלדת וירטואלית בכלי נגישות (ניתן לגשת לכלי או דרך עזרים -> נגישות -> לוח מקשים על המסך או על ידי כתיבת osk בשורת ההפעלה).
שהכאב ימצא לו חברים
שהכאב ימצא לו חברים הוא שיר שכתב, הלחין ועיבד סתיו בגר עבור ים רפאלי בהשראת סיפור חייו של רפאלי ויצא לאור כסינגל הבכורה שלו ב-1 ביולי 2018.
יוסי חרסונסקי ביקר את השיר ושיבח את רפאלי: "מצליח לתרגם את תחושות הפנים לשירה אמוציונאלית מסעירה".
גביע המדינה בכדורגל 2008/2009
גביע המדינה בכדורגל 2008/2009 הייתה התחרות ה-71 מאז היווסדה וה-56 לאחר קום מדינת ישראל. המשחקים החלו ב-28 בספטמבר 2008 והסתיימו ב-26 במאי 2009.
בית"ר ירושלים ניצחה במשחק הגמר ובכך זכתה בגביע בפעם השביעית ובפעם השנייה ברציפות. בעקבות כך שבית"ר ירושלים לא יכלה להשתתף בתחרות אירופיות, ומכבי חיפה העפילה לליגת האלופות, נציגות ישראל לליגה האירופית נקבעה על בסיס תוצאות הליגה בלבד.
השלבים המוקדמים
בשלב המוקדם השתתפו קבוצות של ליגה ג'. בסיבוב התשיעי שהחל ב-13 בפברואר 2009 לתחרות הצטרפו קבוצות של ליגת העל.
שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.
הערה:
אנתוני בלאק
אנתוני דייוויד בלאק (באנגלית: Anthony David Black; נולד ב-20 בינואר 2004) הוא כדורסלן אמריקאי המשחק בעמדות הקלע והרכז בקבוצת הכדורסל של אוניברסיטת ארקנסו.
קריירה
בלאק גדל בטקסס ושיחק כדורסל בתיכונים מקומיים, ולאחר שהרשים – נבחר לשחק במשחק מקדונלד'ס אול-אמריקן של 2022, ובאותה שנה השתתף גם בנייקי הופ סאמיט.
לאחר שדחה הצעות מהאוניברסיטאות גונזגה ו-TCU ומאוניברסיטת המדינה של אוקלהומה, ולאחר ששקל גם להצטרף לג'י ליג איגנייט – בחר בלאק לשחק עבור קבוצת הכדורסל של אוניברסיטת ארקנסו. ב-22 בנובמבר 2022 קלע 26 נקודות בניצחון קבוצתו 80–54 על לואיוויל. יום למחרת, קלע שוב בלאק 26 נקודות, בהפסד קבוצתו 87–90 לקרייטון.
בתום עונה אחת, הכריז כי יתמודד בדראפט 2023 ב-NBA.
רישיון
רישיון או היתר הוא הרשאה שרשות שלטונית נותנת לאדם, או לאישיות משפטית אחרת, לעסוק בפעילות שהחוק אוסר על מי שאינו מחזיק בו (לדוגמה: רישיון לחפור באתר עתיקות), וכן רישיון הניתן לכלי המתיר את השימוש בו ומעיד על היותו מפוקח ורשום על ידי הרשות השלטונית המוסמכת (לדוגמה: רישיון כלי-טיס).
רישיון מוענק על ידי צד (מעניק הרישיון) לגורם אחר (בעל הרישיון) כחלק מהסכם בין אותם צדדים. במקרה של רישיון שניתן על ידי ממשלה, הרישיון מתקבל באמצעות הגשת בקשה אליו. במקרה של צד פרטי, מדובר בהסכם ספציפי, לרוב בכתב (כגון חוזה שכירות או חוזה אחר). ההגדרה הפשוטה ביותר היא "רישיון הוא הבטחה לא לתבוע", מאחר שרישיון בדרך כלל מתיר לגורם המורשה לעסוק בפעילות שאינה חוקית, וכפופה לתביעה, ללא הרישיון (למשל דיג, נהיגה במכונית, או הפעלת תחנת רדיו או ערוץ טלוויזיה), או שהיא מתירה לגורם המורשה לעשות משהו שיפר את זכויות הגורם המעניק (למשל, ליצור עותקים של יצירה המוגנת בזכויות יוצרים), אשר ללא הרישיון, ניתן לתבוע את הגורם המורשה, מבחינה אזרחית או פלילית.
נותן רישיון רשאי להעניק רישיון על פי חוקי הקניין הרוחני לאשר שימוש (כגון העתקת תוכנה או שימוש בהמצאה מוגנת בפטנט) לבעל רישיון, תוך מניעה מתביעת הפרת קניין רוחני על ידי נותן הרישיון. בדרך כלל, רישיון לפי קניין רוחני כולל מספר מרכיבים מעבר להענקה עצמה, כולל תנאי השימוש ברישיון, הוראות חידוש הרישיון ומגבלות אחרות הנחשבות חיוניות לנותן הרישיון.
The Other Girl
The Other Girl (בעברית: הילדה האחרת או הנערה האחרת) הוא סינגל שהוקלט על ידי הזמרת האמריקאית קלסי בלריני, ביחד עם הזמרת-יוצרת האמריקאית הלסי, מתוך אלבום האולפן של בלריני, Kelsea. השיר יצא לאור ב-20 באפריל 2020, על ידי חברת התקליטים בלאק ריבר אנטרטיינמנט, כסינגל השני מתוך האלבום.
השיר הגיע למקום ה-19 במצעד השירים הדיגיטליים שבקנדה.
רקע וכתיבה
השיר נכתב על ידי קלסי בלריני, הלסי, רוס קופרמן ושיין מקנאל והופק על ידי בלריני, קופרמן ומקנאל. ב-20 באפריל 2020, נשלח השיר לרדיו קאנטרי שבארצות הברית. בהמשך, היה זמין להורדה דיגיטלית בשאר רחבי העולם. ב-8 ביוני באותה השנה, הופץ מחדש בארצות הברית. למחרת, נשלח לרדיו להיטים עכשוויים.
רשימות סוף שנה
"The Other Girl" נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 ....  אבל הדבר הכי חשוב הוא שגם למרות מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "The Other Girl" נכלל בדירוגם ונאמר כי השיר "אוורירי, ורודף מצב רוח"
וידאו קליפ
האודיו הרשמי של השיר הועלה לערוץ היוטיוב של קלסי בלריני ב-20 במרץ 2020, כמה שבועות לפני צאתו כסינגל. ב-13 ביולי באותה השנה, העלתה בשידור חי לערוצה את קליפ המילים הרשמי של השיר, שהצליח לצבור בזמן קצר חצי מיליון צפיות. קליפ מילים נוסף צבר למעלה מ-1.5 מיליון צפיות.
אתל אוגדן
אתל אוגדן, באנגלית: Ethel Ogden (1869–1902) הייתה ציירת ומחנכת קנדית. היא הייתה דמות מרכזית בפיתוח ציור על חרסינה במחלקה לאמנויות יפות במכללת הנשים של מאונט אליסון.
חיים וקריירה
שרה אתל אוגדן נולדה בסאקוויל, ניו ברונזוויק, בשנת 1869 לבונה הספינות ויליאם אוגדן ואליס צ'ייס בארנס. אתל אוגדן, הבכורה מבין שלוש אחיות, גדלה בתוך משפחה אמנותית. אמה, אליס צ'ייס בארנס למדה אמנות במחזור הראשון של האקדמיה הנשית של אוניברסיטת מאונט אליסון, וקיבלה אות הצטיינות בשנת 1857. היא המשיכה ללמד במחלקה לאמנות מ-1859 עד 1863. אתל אוגדן נרשמה למכללת הנשים מאונט אליסון בשנת 1883 בגיל ארבע עשרה. ב-1888, היא עזבה את קולג' הנשים למוסד לאמנות בסנט ג'ון, ניו ברונסוויק, שם למדה עם האמן של מונטריאול, ג'ון האמונד. בעקבות קשיים כלכליים, מוסד האמנות של אוונס נסגר ב-1892 ואוסף ההוראה המשמעותי שלו הועבר למונט אליסון שם נשכר ג'ון האמונד כראש מחלקת האמנות. ישנן עדויות המצביעות על כך שאוגדן היא שהביאה את הרעיון של העברת אוסף אוונס להר אליסון, מה שהביא להקמת גלריית אוונס לאמנות.
אוגדן ציירה בעיקר נופים וטבע דומם, כולל פרחים. סגנון הציור שלה מתואר על ידי האוצרת ג'מי קלי כ"מודרניסטי", תוך שהיא מציינת כיצד הטיפול של האמנית בצבע משמש "לשבור חלקית את הפונקציה של הצבע כייצוג גרידא, תוך הפניית תשומת לב למסה ולחומריות שלו."
בשנת 1897, אתל אוגדן הציגה ציור בתערוכה של איגוד האמנות לנשים של קנדה בגלריה רוברטס בטורונטו.
אוגדן מתה בשנת 1902 בגיל 32. עבודותיה היו נושא לשתי תערוכות משמעותיות. הראשון, "אתל אוגדן" שאצרו ג'מי קלי ופרדט פריים הוצגה בגלריה לאמנות אוונס באוניברסיטת מאונט אליסון ב-1999.[2] השנייה, על ציורי החרסינה שלה, שאצרו ג'מי קלי וג'יין טיסדייל והוצג בגלריה לאמנות אוונס ב-2018. החרסינה המצוירת ביד של אתל אוגדן הוצגה גם בתערוכות נוספות.
פרס הזיכרון של אוגדן שהוקם לזכרה על ידי אמה ואחותה מוענק מדי שנה לסטודנטית לאמנויות באוניברסיטת מאונט אליסון.
אוגדן הייתה דמות מרכזית בפיתוח ציור חרסינה במחלקה לאמנויות יפות במכללת הנשים של מאונט אליסון. ציור חרסינה התווסף לתוכנית הלימודים של המכללה לנשים ב-1887 ואוגדן לימדה מקצוע זה ב-1895. ב-1897 נסעה אוגדן לניו יורק כדי ללמוד ציור חרסינה עם "אחד המאסטרים הטובים ביותר במטרופולין... במטרה להתעדכן מהרעיונות החדשים ביותר."
מונטריי-סן-סן-דני
מונטריי-סן-סן-דני (בצרפתית: Montreuil, Seine-Saint-Denis מכונה באופן לא רשמי Montreuil-sous-Bois), היא קומונה בפרברים המזרחיים של פריז, צרפת. הקומונה ממוקמת 6.6 ק"מ ממרכז פריז, במחוז סן-סן-דני וב-מטרופולין של פריז רבתי. עם אוכלוסייה של 111,367 נכון לשנת 2020, מונטריי היא הפרוור השלישי בגודלו של פריז אחרי בולון-בילנקור וסן-דני. היא ממוקמת צפונית ליער ונסן בפריז ב(רובע ה-12), על הגבול עם עמק המארן.
שם
השם מונטריי (Montreuil) תועד לראשונה בצו מלכותי משנת 722 בשם Monasteriolum, שפירושו "מנזר קטן" בלטינית של ימי הביניים. היישוב מונטריי התחיל כקבוצת בתים שנבנו סביב מנזר קטן.
היסטוריה
ב-1 בינואר 1860, העיר פריז הורחבה על ידי סיפוח קומונות שכנות. באותה הזדמנות פורקה קומונת שרון וחולקה בין העיר פריז, מונטריי ובאגנולה. מונטריי קיבלה חלק קטן משטחה של שרון.
אקלים
למונטריי יש אקלים אוקיאני (סיווג האקלים בשיטת קפן – Cfb). הטמפרטורה השנתית הממוצעת במונטריי היא 12 מעלות צלזיוס. כמות המשקעים השנתית הממוצעת היא 669.9 מ"מ כשמאי הוא החודש הגשום ביותר. הטמפרטורות הגבוהות ביותר בממוצע הן ביולי, בסביבות 20.2°C, והנמוכות ביותר בינואר, בסביבות 4.6°C. הטמפרטורה הגבוהה ביותר שנרשמה אי פעם במונטריי הייתה 40.0°C ב-25 ביולי 2019 וב-12 באוגוסט 2003; הטמפרטורה הקרה ביותר שתועדה אי פעם הייתה 17.7°C− (0.1°F) ב-17 בינואר 1985.
אוכלוסייה
העיר מונטריי מכונה לעיתים קרובות "העיר המאלית השנייה אחרי במקו", או לפעמים "מאלי-סוס-בואה" או "במקו-סור-סיין", גם אם הנהר סֵן אינו חוצה את העיר. למונטריי אכן יש אוכלוסייה מאלית חשובה מאוד: יותר מ-2,000 תושבים על פי ה-INSEE בשנת 1999, בין 6,000 ל-10,000 איש על פי העירייה, אשר מעריכה כי במונטריי יש את הקהילה המאלית הגדולה ביותר בצרפת. 10% מהאוכלוסייה היא מאלית או בעלת מוצא מאלי.
מינהל
ראש עיריית מונטריי, פטריס בסאק, הוא חבר המפלגה הקומוניסטית של צרפת, שנבחר בסיבוב השני של הבחירות המוניציפליות של 2014, והביס את ראש העיר הקומוניסטי לשעבר ז'אן-פייר ברארד בסיבוב שני. הוא נבחר מחדש בסיבוב הראשון של בחירות 2020 עם 51.34% מהקולות, אם כי עם 33.67% השתתפות (ירידה מ-53.11% בבחירות 2014) עקב משבר COVID-19 (שגרם לעיכוב של הסיבוב השני גם בערים אחרות בצרפת).
העיר מחולקת לשני קנטונים: קנטון מונטריי-1 וקנטון מונטריי-2.
כלכלה
המשרד הראשי של חברת משחקי הווידאו יוביסופט נמצא במונטריי. משרד אייר פראנס פריז (של אייר פראנס-KLM ) נמצא במונטריי.
חינוך
שירותי החינוך של המחוז מופעלים מתוך הבניין האדמיניסטרטיבי Opale B. למונטריי יש שמונה מכללות, שלושה בתי ספר תיכוניים, שני בתי ספר תיכוניים טכנולוגיים, והמכון הטכנולוגי של אוניברסיטת פריז.
יחסים בינלאומיים
מונטריי היא עיר תאומה לקוטבוס, ברנדנבורג, גרמניה ועוד כמה עיירות וערים באפריקה, אסיה ואירופה.
+TACACS
(ראשי תיבות של:Terminal Access Controller Access-Control System Plus) הוא פרוטוקול תקשורת המספק שרות AAA. היינו, מאפשר ניהול מרכזי של בקרת גישה מרחוק, להתקני רשת וציוד מחשוב הנתונים ברשת תקשורת. כדי לאפשר גישה של משתמשים - כגון מנהלי הרשת, להתקני הרשת, התקני הרשת פונים לשרת מרכזי באמצעות הפרוטוקול וזאת כדי לאמת את זהות המשתמשים, כדי לקבל מידע על אוסף הפעולות שהם מורשים לבצע וכדי לנהל חשבונאות היינו, רישום לצרכיי מעקב של פעילות המשתמשים. הפרוטוקול פותח על ידי חברת סיסקו מערכות בשנת 1996 כדי להרחיב את היכולות שניתנו על ידי פרוטוקול TACACS הוותיק.
הפרוטוקול מבוסס על פרוטוקול TACACS, אבל מלבד השם המשותף, זהו פרוטוקול חדש לחלוטין שאין לו תאימות לאחור לאף גרסה קודמת של TACACS. הפרוטוקול ו-RADIUS החליפו במקומות רבים את הפרוטוקולים הישנים ברשתות שנבנו לאחרונה וברשתות מעודכנות, אולם TACACS ו-XTACACS ממשיכות להופיע על מערכות ישנות רבות.
היסטוריה
פרוטוקול TACACS פותח לראשונה ב-1984 על ידי BBN Technologies לצורך ניהול רשת התקשורת MILNET שהייתה חלק מרשת ARPANET של משרד ההגנה האמריקאי. תחילה הוא נועד לחסוך למשתמשים הליך הזדהות (LOGIN) כפול כאשר הם מתחברים באמצעות טרמינל מרוחק. גרסה ראשונית זו, של הפרוטוקול עבדה על בסיס UDP והיכולות שלה היו מוגבלות לאימות משתמשים וניהול הרשאות בלבד.
מפרט הפרוטוקול של גרסה זו לא פורסם מעולם. למרות זאת חברת סיסקו יישמה את הפרוטוקול במוצריה ואף טענה שהיישום תואם לחלוטין לפרוטוקול הראשוני. עם הזמן הרחיבה סיסקו את הפרוטוקול לתמוך גם בניהול הרשאות, וחשבונאות וכן לעבוד על בסיס TCP. הרחבה זו זכתה לכינוי XTACACS ושמרה על תאימות אחורה לפרוטוקול הראשוני בשימוש ב-UDP. בשנת 1993 פורסמה הגרסה המורחבת של סיסקו על ידי ארגון IETF כתקן פתוח תחת השם. מאז מקובל לקרוא בשם TACACS לגרסת הפרוטוקול המתוקננת בתקן זה.
עם השנים פיתחה סיסקו גרסה אחרת לפרוטוקול תחת השם . מפרט הפרוטוקול זה פורסם, ביוזמת סיסקו, שנת 1998 כטיוטת תקן (DRAFT) על ידי ארגון IETF.
פרטי הפרוטוקול
+TACACS עובד על בסיס TCP ומשתמש בדרך כלל בפורט 49. הוא מורכב משלושה פרוטוקולים נפרדים, אשר ניתן ליישם אותם על שרתים נפרדים. הפרוטוקול מציע תמיכה בריבוי פרוטוקולים, כגון: IP ו-AppleTalk. הפעלה רגילה מצפינה לחלוטין את הגוף ההודעה עבור תקשורת מאובטחת יותר. זהו אחד השיפורים של חברת סיסקו על הפרוטוקול המקורי.
יתרונות הפרוטוקול והשוואה מול פרוטוקולים דומים
לעומת RADIUS המשלב אמצעי אימות בתוך פרופיל משתמש, הפרוטוקול מפריד בין שתי הפעולות. הפרוטוקול משתמש בפרוטוקול תקשורות TCP, בעוד ש-RADIUS משתמש ב-UDP. ההרחבות בפרוטוקול מספקות סוגים נוספים של בקשות אימות וסוגים נוספים של קודי בתגובה, יותר מאשר היו במפרט המקורי.
סמל קטלוניה
סמל קטלוניה הוא סמלה הרשמי של הקהילה האוטונומית קטלוניה שבספרד. הסמל מעוצב כמגן זהב שעליו ארבעה פסים מאונכים אדומים. מעל המגן מותקן כתר ממלכת ספרד. הסמל יורש את עיצובו מסמלה של ממלכת אראגון ששלטה באזור בימי הביניים והייתה כוח משמעותי באגן הים התיכון. זהו אחד הסמלים העתיקים ביותר בעולם וקיימת מחלוקת בין היסטוריונים ומומחי הרלדיקה מהו מקורו המדויק של הסמל, ממלכת אראגון או רוזנות ברצלונה שהייתה עצמאית והתאחדה עם ממלכת אראגון במאה ה-12. המקור הקדום ביותר לעיצוב הפסים נמצא בקבר רוזנת קטלוניה שמתה ב-1057 וקבורה בקתדרלת ז'ירונה.
לאור העבר ההיסטורי שלו, מופיע הסמל גם בסמל ספרד, בסמל אנדורה ובסמלי ערים בקטלוניה.
לודוויג הילד
לודוויג הילד (893 - 20/24 בספטמבר 911), המכונה לעיתים לודוויג השלישי או לודוויג הרביעי, היה מלך פרנקיה המזרחית משנת 900 ועד מותו בשנת 911 והיה השליט האחרון של השושלת הקרולינגית שם. הוא ירש את אביו, המלך ארנולף מקרינתיה בשנת 899, כשהיה בן שש ומלך עד מותו בגיל 17 או 18. לודוויג ירש גם את כתר לותרינגיה עם מותו של אחיו למחצה הלא חוקי זבנטיבולד בשנת 900. בתקופת שלטונו המדינה נהרסה בפשיטות מגיאריות.
ביוגרפיה
לודוויג נולד בספטמבר או באוקטובר 893 באלטטינג, דוכסות בוואריה. הוא היה בנם הלגיטימי היחיד של המלך ארנולף מקרינתיה ואשתו, אוטה, חברת השושלת הקונרדינית. היו לו לפחות שני אחים: אחיו הבכור, הלא חוקי זוונטיבולד, ששלט בלותרינגיה, ואח אחר בשם רטולד, ששלט לזמן קצר על ממלכת איטליה.
המשפיעים ביותר מבין חברי המועצה של לודוויג היו האטו הראשון ושלמה השלישי (בישוף קונסטנץ). שני אלה הם שהבטיחו כי בית המלוכה החליט לטובת הקונרדינים נגד בית באבנברג בעניין דוכסות פרנקוניה. הם מינו את אחיינו של לודוויג, קונראד כדוכס. בשנת 903 פורסמו תקנות המכס של רפלשטטן בתקופת שלטונו של לודוויג, תקנות המכס הראשונות בחלק של מזרח פרנקיה באירופה.
בשנת 900, במהלך הפלישות ההונגריות לאירופה, צבא מגיארי הרס את בוואריה. קבוצה נוספת של מגיארים הובסה על ידי לואיטפולד, מרקיז בוואריה והבישוף ריכר מפסאו. בשנת 901 הם הרסו את דוכסות קרינתיה. בשנת 904 לודוויג הזמין את קורסן (Kurszán), מנהיג המדיארים, למשא ומתן, אבל הרג אותו ואת משלחתו. בשנת 906 פגעו המאגירים פעמיים בדוכסות סקסוניה. בשנת 907 הם הטילו תבוסה כבדה על הבווארים שפלשו להונגריה, והרגו את המרקיז לואיטפולד ואצילים בכירים רבים בקרב פרסבורג. בשנה הבאה הגיע תורם של סקסוניה ותורינגיה, ובשנת 909 של אלמאניה. אולם עם שובם, ארנולף, דוכס בוואריה הביס אותם על נהר רוט, אך בשנת 910 הם, בתורם, ניצחו את צבאו של לודוויג הילד בקרב באוגסבורג. לודוויג עצמו ניסה להשתלט קצת על הצבא כשהתבגר, אך לא הצליח מול המגיארים. צבאו נהרס באנסבורג בשנת 907.
במצב של ייאוש, וייתכן שסבל מדיכאון חמור, מת לודוויג בפרנקפורט אם מיין ב-20 או 24 בספטמבר 911, בן שבע עשרה או שמונה עשרה. לודוויג נקבר במנזר סנט אמראם ברגנסבורג, שם נקבר אביו ארנולף מקרינתיה. מותו הביא לסוף הענף המזרחי (הגרמני) של השושלת הקרולינגית.